**A**

**SZENT LÁSZLÓ**

**KATOLIKUS ÁLTALÁNOS ISKOLA**

**ÉS**

**ALAPFOKÚ MŰVÉSZOKTATÁSI INTÉZMÉNY**

**MŰVÉSZETI**

**PEDAGÓGIAI PROGRAMJA**

**Encs.2013**

**„Csonka ember az, és üres az élete,**

**- bármilyen gazdag külsőleg-**

 **ha nincs érzéke a művészethez.”**

 **/Kodály Zoltán/**

**I. TÖRVÉNYI SZABÁLYOZÁS**

A pedagógiai program az iskola tartalmi működését meghatározó alapdokumentum.

Hatálya kiterjed az intézmény vezetőire, valamennyi pedagógusára, a tanulókra, a szülőkre és a fenntartóra.

A pedagógiai program célja: megismertetni az érdekeltekkel az intézmény tevékenységét, cél és feladatrendszerét, követelményeit, fejlesztési elképzeléseit.

A pedagógiai program elkészítését elsősorban az alábbi törvények és rendeletek szabályozzák.

* **A Közoktatásról szóló 1993. évi LXXIX. Törvény** és annak módosításai
* **A nevelési- oktatási intézmények működéséről szóló 11/1994. évi MKM rendelet** és annak módosításai.
* **Az alapfokú művészetoktatás követelményei és tantervi programjának bevezetéséről és kiadásáról szóló 27/1998.(VI. 10.) MKM rendelet** és módosítása.
* **A nemzeti erőforrás miniszter 3/2011. (I. 26.) NEFMI rendelete az alapfokú művészetoktatás követelményei és tantervi programjának bevezetéséről és kiadásáról szóló 27/1998. (VI. 10.) MKM rendelet módosításáról**

**A művészeti iskolai Pedagógiai program a törvényi szabályozásnak megfelelően tartalmazza:**

**A művészeti iskola nevelési programját művészeti áganként ennek keretén belül:**

* Az iskolában folyó nevelő- oktató munka pedagógiai alapelveit, céljait, feladatait, eszközeit, eljárásait,
* egyes művészeti tevékenység oktatásának cél- és feladatrendszerét,
* a személyiségfejlesztéssel kapcsolatos pedagógiai feladatokat,
* a közösségfejlesztéssel kapcsolatos feladatokat,
* a tehetség, képesség kibontakozását segítő tevékenységet,
* a pedagógiai program végrehajtásához szükséges nevelő-oktató munkát segítő eszközök és felszerelések jegyzékét,
* a szülő, a tanuló, a pedagógus együttműködésének formáit, továbbfejlesztésének lehetőségeit.

**A művészeti iskola helyi tantervét tanszakonként, ennek keretén belül**

* az iskola egyes évfolyamain tanított tantárgyakat, a kötelező és választható tanórai foglalkozásokat és azok óraszámait, a tanszakok, tantárgyak szakirányú feladatait, követelményeit, az előírt tananyagot,
* az alkalmazható tankönyvek, tanulmányi segédletek és taneszközök kiválasztásának elveit,
* az iskola magasabb évfolyamára lépés feltételeit,
* az iskolai beszámoltatás, az ismeretek számonkérésének követelményeit és formáit,

# II. BEVEZETÉS

A Keresztény Iskola alapvető célja fejlett szépérzékkel, hazafias érzelemmel és sokoldalú műveltséggel rendelkező hívő gyerekek nevelése. A művészetek kiemelt fontosságot élveznek iskolánkban. Mind a mozgás mind a zene és képzőművészet, a szép tiszta magyar beszéd, a kulturált viselkedés magas szintű művelése alapvető feladatunk.

A szép beszéddel, kommunikációval, a zenével és a tánccal együtt a nemek közötti illendő viselkedést és illemszabályokat is elsajátítják tanulóink, ezáltal a kulturált szórakozási lehetőségekkel ismertetjük meg diákjainknak. A Jeles napok szokásain keresztül a gyerekek megismerik őseik életének lassan feledésbe merülő szokásait.

A művészetek ismerete és művelése az emberi élet minőségét javítja.

A magyar művészetoktatás az elmúlt évtizedekben jelentősen fejlődött. Már nemcsak a nagyvárosokban élhettek ezzel a lehetőséggel a tehetséges tanulók, hanem a vidéki intézményekben is.

Intézményünk 2012. szeptember 01-től működik. Fenntartója az Egri Főegyházmegye.

Településünkön hagyományai voltak a művészeti oktatásnak, így jogos igényként fogalmazódott meg a szülők részéről a művészeti oktatás folytatása.

2012 szeptemberétől minősítés hiányában szakköri jelleggel indítottuk a művészeti képzést a fenntartó határozatára és az iskolahasználók elégedettségére.

Tanulóink szereplései, fellépései színesebbé, színvonalasabbá teszik kisvárosunk kulturális életét, a szülői házzal és a település más intézményeivel intenzívebbé az együttműködést.

Iskolánk iránt más települések tanulói is érdeklődést mutatnak.

*A művészeti oktatást ajánljuk elsősorban:*

* azok számára, akik eddig is részt vettek művészeti képzésben
* azok számára, akik fontosnak tartják a magyar és egyetemes kultúra támogatását,
* azok számára, akik tehetségesek és fogékonyak a művészetek iránt,
* akik visszahúzódók, szorongók, gátlásosak – mert hiszünk benne, hogy a művészetek hatására határozottabbá, magabiztosabbá válnak.
* és mindazok számára, akik valami szépet akarnak létrehozni.

Munkánk eredményes végzésével, iskolánk, Fenntartónk, településünk jó hírét szeretnénk fokozni.

**III. HELYZETELEMZÉS**

Iskolánk többcélú intézmény.

Alapításának éve 2012.

Intézményünk 390 tanulója és 37 pedagógusa jelentős szerepet szeretne betölteni a város életében és a környező falvak életében is, hiszen 32 településről vannak tanulóink.

A város és a környező települések lakossága mindig is igényes volt az oktatás színvonalára. Intézményünk a különböző rendezvényeivel reményünk szerint a városunkban kiemelkedő szerepet játszik majd.

A szülők és tanulók körében megvolt az igény, hogy a művészeti képzés folytatódjon, így a fenntartó döntése értelmében 2012 szeptemberétől minősítés hiányában, szakköri keretben, de a művészeti alapiskola óraszámaival megkezdte munkáját a művészeti iskola.

Zeneművészet zongora

 furulya

 klarinét

Táncművészet néptánc

tanszakok működnek.

## Intézményi adatok:

*Intézmény neve:* Szent László Katolikus Általános Iskola és Alapfokú Művészetoktatási Intézmény.

*Székhelye:* 3860 Encs, Petőfi Sándor út 1.

*Az Intézmény alapítója és címe:*

Az Egyházi Törvénykönyv (CIC. 802-806.) alapján az Egri Főegyházmegye megyéspüspöke.

3300 Eger, Széchenyi u. 1.

*Az Intézmény fenntartója és címe:*

*Egri Főegyházmegye*

*3300 Eger, Széchenyi u. 1.*

*Az Intézmény irányítása és felügyelete:*

*Az Intézmény irányítását és felügyeletét a fenntartó látja el. A fenntartó hagyja jóvá és ellenőrzi az Intézmény alapdokumentumait (pedagógiai program, szervezeti és működési szabályzat, minőségbiztosítási program, házirend, stb.), költségvetését és beszámolóját. A fenntartó tartja a kapcsolatot az állami, az önkormányzati és a szakmai szervekkel. Az Intézmény működési engedélyében foglaltak, a jogszabályi rendelkezések és a hatósági határozatok betartását az illetékes kormányhivatal ellenőrzi.*

*Az Intézmény jogállása:*

*Nyilvántartásba vett belső egyházi jogi személy által fenntartott önálló jogi személyiségű egyházi közoktatási intézmény.*

*Ellátott közfeladata: általános iskolai közoktatás és művészeti oktatás.*

*Az Intézmény típusa:*

*Többcélú intézmény, összetett iskola.*

*Nyolc évfolyamos általános iskola és alapfokú művészetoktatási intézmény.*

*Az Intézmény gazdálkodása:*

*Önállóan gazdálkodó, költségvetése felett teljes jogkörrel rendelkező egyházi intézmény.*

*Működéséhez szükséges feltételeket a fenntartó biztosítja.*

*Működésének anyagi alapját állami támogatás, egyházi kiegészítő támogatás és a fenntartó támogatása képezi.*

*Gazdálkodási formakódja: 552.*

*Az Intézmény képviselete és vezetése:*

*Az Intézmény képviseletére a fenntartó által határozott időre megbízott igazgató jogosult.*

*Az igazgató feletti munkáltatói jogkört a fenntartó képviselője, az Intézmény munkavállalói felett az igazgató gyakorolja.*

*Az igazgató felelős az Intézmény törvényes működéséért és szabályszerű gazdálkodásáért.*

 *Működési területe:*

*Encs város vonzáskörzete, elsősorban Borsod-Abaúj-Zemplén megye.*

 *Az Intézmény célja és tevékenységének besorolása:*

*A fenntartó által jóváhagyott pedagógiai program alapján, a hatályos működési engedélyének megfelelően általános iskolai tanulók nappali rendszerű* ***római katolikus szellemű nevelése és oktatása.***

*Az Intézmény célja, hogy a tanulók teljesítsék tankötelezettségüket és képességeiknek megfelelően, magas színvonalon készüljenek fel a továbbtanulásra és a társadalmi beilleszkedésre.*

*A követelmények teljesítését az Intézmény bizonyítvánnyal igazolja.*

## A művészeti iskola jelenlegi helyzete

**Tárgyi, anyagi feltételek:**

A működéshez szükséges anyagi feltételeket a naptári évenként megállapított költségvetés szerint a fenntartó biztosítja

**Személyi feltételek:**

Pedagógusaink többsége a Kt. előírásainak megfelelő végzettséggel rendelkezik. Nevelőink vállalják az önművelést, a továbbtanulást, a tanfolyamokon való részvételt saját szakmai fejlődésük illetve az iskolában folyó szakmai munka színvonalának megtartása illetve emelése érdekében.

Munkánkat óraadó szakemberek segítik.

**ZENEMŰVÉSZET**

**ZENEMŰVÉSZET**

**NEVELÉSI PROGRAM**

**1. A NEVELŐ-OKTATÓ MUNKA PEDAGÓGIAI ALAPELVEI, CÉLJAI, FELADATAI, ESZKÖZEI, ELJÁRÁSAI**

**Alapelvek**

Alapelvünk az alapfokú művészeti zeneoktatásunkban, hogy intézményünk zenekedvelők és amatőrök képzésére hivatott, tehát nem „profiképző” zenei intézmény. Ennek kereteit nem akarjuk túllépni sem szemléletmódban, sem szisztémában.

Ennek megfelelően az iskola pedagógiai programja és helyi tanterve felépítés szempontjából követelményközpontú, pedagógiai koncepciója szerint tanuló központú. Iskolánk ezt igyekszik megvalósítani az igényesség feladása nélkül.

Arra törekszünk, hogy zenei képzésünkben minden tanuló saját képességeinek, lehetőségeinek optimumáig jusson el értelmi és erkölcsi fejlődésben.

Tudatosan és radikálisan csökkenteni akarjuk a tanulókat érő kudarcélmények számát. A sikerélményen keresztül történő munkát tartjuk célravezetőbbnek.

Biztosítani kívánjuk részükre a teret, ahol gyakorolhatják és fejleszthetik képességeiket, felfedezhetik önmagukat.

**Célok, feladatok**

Minden munka végzésénél ismernünk kell a célt, mert ez meghatározza egész tevékenységünket.

A cél eléréséhez a legrövidebb, legkorszerűbb utat kell keresnünk.

Zeneoktatásunk célja, hogy a maga sajátos eszközeivel, hangszeres oktatással, érzelmi és esztétikai neveléssel járuljon hozzá egy sokoldalú zeneileg (is) művelt, érett, kreatív személyiség kialakításához.

Célunk olyan belső iskolai légkör, tartalmi munka megteremtése, ahol jól érzi magát a tanuló és a tanár egyaránt. Ahol a tanuló is alkotó részese a tanítás-tanulás folyamatának.

A zenei műveltség megalapozása.

Alapvető zenei képességek fejlesztése.

Növendékeinket képességeiknek megfelelően a legmagasabb fokra kell elvezetni, túlterheltség kerülésével.

Mindenkinek törekednie kell a továbbfejlődésre.

**Eszközeink, eljárásaink**

* A zenét tanuló növendék kibontakozóban lévő egyéniségét, sajátos érzelmi életét, fantáziáját, öntudatát, önérzetét tiszteletben tartjuk.

Növendékeink aktivizálására törekszünk.

* Zenetanításhoz alapvetően szükséges a növendékek bizalmának megnyerése.

Számunkra fontos a következetes munkára nevelés.

Törekszünk a szülőkkel való jó kapcsolat kialakítására.

A legtehetségesebb növendékeknél ki kell bontakoztatnunk adottságaikat /szorgalom, ambíció, akaraterő, emlékezőképesség, önbizalom, jó alkat, jó hallás, ritmusérzés stb./.

Nagyon gondosan kell előkészíteni növendékeinket szakmai és pedagógiai szempontból az egyes szereplésekre is.

Az elszürkülés ellen újabb és újabb zenei élmény, töltődés megszerzésével lehet védekezni.

A tanszakok közti együttműködést segítik növendékeink közös szereplési alkalmai (gálák, ünnepségek, egyéb alkalmak, bemutatók).

**Művészeti szakmai munkaközösség** segíti az iskolában folyó nevelő - oktató munkát. Tagjai bemutató órákat, hangversenyeket, szakmai tapasztalatcseréket szerveznek. Felelősek a félévi, év végi meghallgatásokért, vizsgákért, ellenőrzik, értékelik a tanszak növendékeinek teljesítményét. Felelősek a tanszakok szakmai munkájáért. A munkaközösség vezetője év elején munkatervet, félévkor és évvégén beszámolót készít a munkaközösség munkájáról.

**2. A ZENE OKTATÁSÁNAK CÉL- ÉS FELADATRENDSZERE**

Az alapfokú művészetoktatás keretében folyó zenei nevelés lehetőséget ad a zene iránt érdeklődő és fogékony növendékek képességeinek fejlesztésére, ismereteinek gyarapítására, biztosítja a különböző szakterületeken való jártaságok megszerzését és gyakorlását, figyelembe véve a növendékek életkori sajátosságait, a tanulók érdeklődését, tehetségére építve alakítja készségeiket és gyarapítja ismereteiket.

A képzés nyújtson lehetőséget a zeneművészet területén

az egyetemes kultúra, az európai műveltség, a nemzeti, népi hagyományok, értékek átadására, az értékmegőrzés formáinak kialakítására.

az esztétikai érzékenység – nyitottság, igényesség, fogékonyság – kialakítása mellett a zene megszólaltatásához szükséges hangszeres és énektechnikai készségek megszerzésére, a zenei ismeretek átadására és minden zenei tevékenység tudatosítására.

a zenei műveltség megalapozására,

a zenei képességek fejlesztésére,

a zenei írás-olvasás készségének megalapozására és kifejlesztésére,

a technikai készség, az improvizációs készség és képesség, az alkotó magatartás kialakítására,

rendszerezett zenei ismeretek megszerzésére,

zenei műszavak és jelentésük megismerésére,

a zene logikájának, a harmóniai szerkezet és forma összefüggéseinek megismerésére,

a főbb zenei stílusok sajátosságainak, a zeneirodalom nagy korszakainak, népünk zenéjének, a zene történetének, és a zeneirodalom nagy egyéniségeinek megismerésére,

az értékes zene megszerettetésére,

kortárs zene befogadására, rendszeres zenehallgatásra.

a növendék zenei ízlésének formálására,

zeneirodalmi tájékozottságának gyarapítására,

a művészetek iránti nyitottságra, és fogékonyságra,

a zenei események iránti érdeklődés felkeltésére.

tehetséggondozásra.

**3. A SZEMÉLYISÉGFEJLESZTÉSSEL KAPCSOLATOS PEDAGÓGIAI FELADATOK**

A művészeti tevékenység magában hordozza a személyiségformálás sajátos lehetőségeit, biztosítja a tanulás személyes tapasztalati módját. A művészeti nevelés feltárja a művészet megörökítő, átörökítő szerepét.

A zene tartalmi mondanivalója, emocionális hatása neveli az érzelmi képességeket, tágítja az esztétikai befogadóképességet, fejleszti az ízlést.

A tanítási-tanulási folyamat teret ad a színes, sokoldalú a tanulásnak, játéknak, a tartalmas munkának az egyén számára.

A zene szerkezeti, formai logikájával alakítja a gondolkodást, megtanít az összefüggések felismerésére, áttekintésére.

A hangszertechnikán keresztül célszerűen rendezett mozgásokra nevel.

A képzés figyelembe veszi az életkori sajátosságokat. A tanulók érdeklődésére, tehetségére építve alakítja készségeiket és gyarapítja ismereteiket.

 A zenetanuláshoz szükséges kitartó munka hat az akarati képességekre, fejleszti a többirányú koncentrációt.

Kialakítja a növendékben a rendszeres, céltudatos, igényes munka, hatékony gyakorlás, aktív társas muzsikálás, hangverseny-látogatás iránti igényt.

Fejleszti a tanulók önismeretét, együttműködési készségüket, edzi akaratukat.

Ösztönzőleg hat az amatőr zenekarokban, kamaraegyüttesekben való aktív részvételre,

Felkészít a bemutatókon, gálákon, rendezvényeken való szereplésekre.

Lehetőséget ad az egyetemes kultúra, az európai műveltség, a nemzeti, népi hagyományok, értékek átadására, az értékmegőrzés formáinak kialakítására,

A művészeti iskolában folyó képzés lehetőséget nyújt az esztétikai érzékenység, fogékonyság alakítása mellett a zene megszólaltatásához szükséges hangszeres és énektechnikai készségek megszerzésére, a zenei ismeretek átadására és minden zenei tevékenység tudatosítására.

A zeneoktatás a különböző műfajok (zenei) sajátosságait, a művészi megjelenítés módjait ismerteti meg a tanulókkal. Célja az, hogy az önkifejezés eszköztárának gazdagításával a zene alkalmazására, befogadására készítsen fel.

**Kiemelt feladataink**

a zenei műveltség megalapozása és fejlesztése,

a zenei képességek fejlesztése (hallás, ritmusérzék, intonációs érzékenység, zenei memória, fantázia, előadói és manuális készség, zenei írás-olvasás, improvizációs készség, stb.),

a zene megszerettetése, zenei ízlésformálás,

rendszerezett zenei ismeretek, általános zenei műveltség átadása,

iskolai és iskolán kívüli kulturális rendezvényeken való szereplés, illetve részvétel motiválása.

a tanulók önismeretének, együttműködési készségének fejlesztése.

**A fejlesztés eszközei**

részvétel szűkebb és tágabb környezetünk zenei életében,

a tanulók életkorának megfelelő zenei tárgyú könyvek, ismeretterjesztő művek olvasására való ösztönzés,

félévi, év végi és egyéb nyilvános szereplések rögzítése, elemzése, önértékelés,

a növendékek rendszeres, céltudatos, igényes munkára, hatékony gyakorlásra nevelése,

a hangverseny-látogatásra, zenehallgatásra nevelés,

közreműködés más intézmények kulturális rendezvényein, versenyein.

**4. KÖZÖSSÉGFEJLESZTÉSSEL KAPCSOLATOS FELADATOK**

A közösségben kialakuló értékrend, normák, szabályok elvárások segítik az egyént a döntésekben, felelősségvállalásban.

* A társas muzsikálás a zenei élmények közös átélésének útján fejleszti, erősíti a közösségi szellemet.

A szakmailag és lelkileg jól felkészített növendékeknek az szerez igazán nagy örömöt, ha közönség előtt önmaga legjobb szintjén produkál, ha tudását egy-egy verseny vagy nyilvános szereplés keretei között megmutathatja.

A rendezvényekre való felkészülés nagy lendületet ad a növendékeknek, mozgósítja az érintett tanszak növendékeit.

A rendezvényeken való szereplések módot adhatnak a tehetségesebb növendékek megismertetésére, egyben szereplési rutin, koncentráció, állóképesség megszerzésére teremtenek lehetőséget.

A rendezvény haszna, hogy a tanulókat fokozott - felfokozott - teljesítményre serkenti, megerősíti azt a tudatot, hogy eredmény csak komoly munkával érhető el. A zenetanulást nehezítő tényezők /kevés szabadidő, a hangszer minősége, a felkészülés körülményei stb./ leküzdése nemes cél. A felkészülés során befektetett többletmunka mindenképpen nyereség.

A nyilvános szereplések a muzsikálás örömének, élményének megszerzése és átadása mellett az alapvető tudnivalók elsajátítását, az együttjátszás, a zenei megformálás, a ritmikai fegyelem, a zenei megformálás, a helyes hangzásarányok megvalósítását segítik elő.

A térségi rendezvényeken való részvétel módot ad egy-egy hangszer, műfaj, terület pedagógiai eredményeinek felmérésére, tehát a felkészítő és érdeklődő pedagógus részére továbbképzéssel felérő szakmai értékelés, tapasztalatszerzés forrása is.

A tanulók kapcsolódjanak be közvetlen környezetük értékeinek megőrzésébe, gyarapításába.

**A közösségfejlesztés területén kiemelt feladataink**:

* A tanulók kapcsolódjanak be közvetlen környezetük értékeinek megőrzésébe, gyarapításába.
* Ismertesse és elismertesse környezetével a zene lélekemelő hatását.
* Más művészeti ágakhoz kapcsolódva mutassa meg a művészetek közösségformáló erejét.

**A fejlesztés eszközei:**

* produkciók létrehozása, bemutatása.
* a szűkebb és tágabb közösség ünnepeinek megtartása, azokon való aktív részvétel.
* a társas muzsikálás alkalmainak kiaknázása.

**5. A TEHETSÉG, KÉPESSÉG KIBONTAKOZÁSÁT SEGITŐ TEVÉKENYSÉGEK**

„A tehetséget nem lehet teremteni. A talajt, a lehetőséget lehet teremteni, ahol a tehetség kibontakozhat, kialakulhat.” (Neuhaus)

A tehetség összetett, komplex képesség, a személyiség alapvető, domináns jegye. Meghatározása általános értelemben is nehéz, objektíven nehezen vagy alig mérhető. Mindenképpen értékjelző, amelynek kutatása, gondozása minden alapfokú művészetoktató iskolának, így a miénknek is alapfeladata.

* Hisszük, hogy a zene nagy hatással van a személyiségre, alakítóan hat a lélekre. Éppen ezért a nevelésben igen nagy szükség van rá.
* A zenei képességek már megmutatkoznak a tanulás előtti korban. Ezt a készséget kell felismernünk, megvizsgálva a gyermek egész személyiségét, értelmi, kombinációs és asszociatív képességét, kreativitását, érzelmi reakcióit, fantáziáját, temperamentumát, kitartását, memóriáját, akaraterejét, aktivitását.
* A zenei képességek közül megfigyeljük a ritmus- és metrum érzékét, hallásának pontosságát, differenciáltságát, mozgáskészségét, muzikalitásait. E megfigyelések összegzése után is csak hozzávetőleges képet kaphatunk a gyermek zenei tehetségéről. Igazán csak a zenetanulás folyamán nyilvánul meg a gyermek tehetsége, tanulási tempójának függvényében.

**A tehetségfejlesztés iskolánkban alkalmazott módjai**:

 - egyéni fejlesztés, egyéni munkatempó,

 - tehetséges növendékek szereplési lehetőségeinek felkutatása, kihasználása

- gyorsítás vagy összevont beszámoló (több évfolyam anyagát rövidebb idő alatt teljesítheti a tanuló)

**A tehetségfejlesztés feladatai, eszközei:**

- felkészítés az önálló, nyilvános szereplésekre,

 - részvétel versenyeken, fesztiválokon, bemutatókon, egyéb rendezvényeken.

**6. A PEDAGÓGIAI PROGRAM MEGVALÓSITÁSÁNAK FELTÉTELEI**

A Pedagógiai Program végrehajtásához szükséges eszközöket és felszereléseket az alapfokú művészetoktatás tekintetében a vonatkozó jogszabályok, valamint a helyi tantervi programunk speciális szükségletei alapján a következőkben határozzuk meg:

Helyiségek: egyéni oktatás termei 3 db

 csoportos oktatás termei 2 db

Eszközök felszerelések:

 Oktatott hangszerek

 - zongora pianinó 3 db

- klarinét 3 db

- furulya 15 db

 Tartozékok:

zongoraszékek 3 db

lábzsámoly 3 db

kottatartó állvány 5 db

metronóm 1 db

**7. A SZÜLŐ, A TANULÓ, A PEDAGÓGUS EGYÜTTMŰKÖDÉSÉNEK FORMÁI, TOVÁBBFEJLESZTÉSÉNEK LEHETŐSÉGEI**

Mindkét fél érdeke, hogy ezek a találkozások minél rendszeresebbek, hatékonyabbak legyenek, és a tanuló problémáira közös megoldás szülessen.

**A tanulókkal kapcsolatos feladatok:**

* **s**zaktanári, tanulói, szülői közös tevékenységet igénylő feladatok, programok, szervezése (nyílt tanítási napok, bemutatók, hangversenyek),
* a tanulók bevonása az iskolai rendezvényeken való részvételre,
* a tanulói véleménynyilvánítás lehetőségeinek megteremtése,
* a DÖK munkájában való részvétel.

**A szülőkkel kapcsolatos feladatok:**

* a szülői munkaközösség létrehozásának elősegítése,
* az éves munkaterv szerinti fogadóórák, nyílt tanítási napok biztosítása,
* az ellenőrzők folyamatos vezetése,
* a szülői véleménynyilvánítás változatos lehetőségeinek megteremtése,
* tájékoztatás az iskola hosszabb távú célkitűzéseiről, éves programjáról,
* szülők bevonása a művészeti iskola rendezvényeinek látogatására, szervezésébe.

**TÁNCMŰVÉSZET**

**NÉPTÁNC**

**1. A TÁNCMŰVÉSZETI NEVELŐ-OKTATÓ MUNKA PEDAGÓGIAI ALAPELVEI, CÉLJA, FELADATAI, ESZKÖZEI, ELJÁRÁSAI**

**Alapelvek**

Alapelvünk, az alapfokú művészeti táncoktatás tánckedvelők és amatőrök képzésére hivatott, tehát nem „profiképző” intézmény. Ennek kereteit nem akarjuk átlépni sem szemléletmódban, sem szisztémában.

Ennek megfelelően pedagógiai programunk és helyi tantervünk pedagógiai koncepciója szerint gyermekközpontú, az igényesség feladása nélkül.

Célunk olyan belső iskolai légkör, tartalmi munka megteremtése, ahol jól érzi magát a tanuló és a tanár egyaránt. Ahol a tanuló is alkotó részese a tanítás- tanulás folyamatának.

A lehető legminimálisabbra szeretnénk csökkenteni a tanulókat érő kudarcélmények számát, hiszen a sikerélményen keresztül történő munkát célravezetőbbnek tartjuk.

Az alapfokú táncképzésünknek tehát nem célja a hivatásos és versenytáncos képzés, de célja az amatőr táncéletbe való bekapcsolódásra ösztönzés.

Törekszünk arra, hogy a táncot tanuló gyerekek jelen legyenek az iskolai és a városi rendezvényeken, és ezáltal érezzék azt a felelősséget, hogy lakóhelyük kulturális életének formálói. Ezzel pozitív irányba változik alkalmazkodó képességük, egymás iránti megbecsülésük, felelősségük a csoportos szereplésekben.

Arra törekszünk, hogy minden táncot tanuló, saját képességeinek, lehetőségeinek optimumáig jusson el fejlődésében. Esélyegyenlőséget kívánunk számukra megteremteni.

Biztosítjuk növendékeinknek azt a teret, ahol gyakorolhatják, és fejleszthetik képességeiket, felfedezhetik önmagukat.

Egészséges életmódra, magabiztosságra, határozottságra, érzelmi nyitottságra nevelünk.

Elősegítjük, hogy a tanulók személyisége nyitottá váljon a közösségi alkotó tevékenysége és a művészetek iránt.

***A táncművészeti oktatás célja:***

* Felkészítse és irányítsa a tehetséges tanulókat az amatőr táncéletbe való bekapcsolódásra, a múlt és a jelen hagyományainak és táncművészeti kultúra, műveltség megszerzésére.
* Képesség- és készségfejlesztés, valamint személyiségformálás a tánc eszközeivel.
* Az önkifejezés, önmegvalósítás lehetőségének biztosítása
* Esztétikai nevelés, ízlésformálás

***Feladatok:***

* a gyerekek és fiatalok mozgáskultúrájának fejlesztése
* testi-lelki állóképesség fejlesztése
* kapcsolatteremtő képesség kialakítása, fejlesztése
* tehetségek felismerése, tehetséggondozás
* esélyegyenlőség biztosítása
* egészséges, jó tartású, jó mozgású tanulók nevelése
* a táncművészetet értő közönséget nevelése
* táncot szerető fiatalokat nevelése

***Eszközeink, eljárásaink***

* versenyeztetés
* gazdagítás, mélyítés
* színpadi produkciók létrehozása
* nyilvános szereplési alkalmak biztosítása

***Nevelési módszereink:***

* közvetlen módszerek alkalmazása, mely során a nevelő személyes hatásai érvényesülnek,
* közvetett módszerek alkalmazása, melyekben a nevelői hatás áttételesen a tanulói közösségen keresztül érvényesül.

**2. A TÁNCMŰVÉSZET OKTATÁSÁNAK CÉL- ÉS FELADATREND-SZERE**

 Az oktatás célja, hogy a központilag előírt tananyag elsajátítása mellett, szűkebb hazánk hagyományait is megismertessük a gyerekekkel. A helyi tanterv kialakításánál figyelembe vettük a település földrajzi elhelyezkedését, és iskolánk adottságait.

A néptánc közérthetõsége révén felbecsülhetetlen mértékü segítséget jelent a kultúrák közti kapcsolatteremtésben és az egészséges emberi kapcsolatok kialakításában. Oktatása elõsegíti néphagyományunk megismerését, tovább éltetését és újraalkotását, kulturális örökségünk megbecsülését**. A keresztény neveléssel szorosan összefügg az illem a jó neveltség és a sokoldalú értelmes gyermekek nevelése. A táncos képzés mellett a keresztény gyermek megtanulja a tiszteletteljes magatartást, megismeri az egyházi ünnepekhez kötődő táncalkalmakat. A tanórai keretek mellett fontos szerepet játszik a tánc színpadi megjelenítése is, amely egyrészt a művészi megtapasztalás élményét teszi lehetővé a tanulók számára, másrészt kulturális szerepvállalása révén a nagyközönség számára is hozzáférhetővé teszi táncos hagyományainkat**. A néptáncoktatás célrendszerében jelentős szemléletmód-változás következett be, középpontba került a tanulók technikai felkészültségének megalapozása, amely során alkalmassá válnak a különböző táncok újraalkotására, szabad és kötött formákban történő megjelenítésére.

 Elõtérbe került a helyi táncanyag, tánchagyomány tanításának elsődlegessége, amely végigkísérheti az egész oktatási folyamatot. Nagyobb szabadságot biztosít a pedagógus számára a képzés megtervezésében, ugyanakkor biztosítja az intézmények közötti átjárhatóságot. Lehetõvé teszi mindenki számára – beleértve a kisebbségeket valamint a hátrányos helyzetû gyermekeket is – az önkifejezés és azonosulás esztétikai útjának elérését, segítve ezzel a személyes kreativitás kibontakozását és az egyéniség fejlõdését. A **néptánc célja és követelménye is egyben, hogy a tanult táncokat és dalokat szabadon improvizálva „anyanyelvként” alkalmazzák a tanulóink.**

 - **Célunk,** hogy tanulóinkat és iskolánkat Abaúj és az egész megye kulturális vérkeringésébe vezessük, miáltal nemcsak alkotói, használói de élvezői is legyünk az ősök által ránk hagyott értékeknek

Az alapfokú művészetoktatás keretében folyó táncművészeti nevelés lehetőséget ad a tánc- és mozgás iránt érdeklődő és fogékony növendékek képességeinek fejlesztésére, ismereteinek gyarapítására, biztosítja a különböző szakterületeken való jártasságok megszerzését és gyakorlását, figyelembe véve a növendékek életkori sajátosságait, a tanulók érdeklődését, tehetségére építve alakítja készségeiket és gyarapítja ismereteiket.

Az alapfokú művészetoktatás követelménye és tantervi programja lehetőséget nyújt a tanulók mozgásműveltségének és mozgáskultúrájának sokirányú fejlesztésére, fizikai állóképességének, ügyességének, cselekvő biztonságának, ritmusérzékének, hallásának, tér- és formaérzékének fejlesztésére, gazdagítására. Egészséges életmódra, magabiztosságra, határozottságra, érzelmi nyitottságra neveli. Hozzájárul, hogy a tanulók személyisége nyitottá váljon a közösségi alkotó tevékenység és a művészetek iránt. Kibontakoztatja a tanulók kreativitását, improvizációs képességét, készségét.

A program keretében folyó táncművészeti nevelés alkalmat ad a táncművészet különböző műfajai iránt érdeklődő és fogékony tanulók képességeinek fejlesztésére, biztosítja a különböző művészeti szakterületeken való jártasságok megszerzését és gyakorlását. Figyelembe veszi az életkorra jellemző fizikai és szellemi sajátosságokat, a tanulók érdeklődésére, tapasztalataira, folyamatos technikai fejlődésére építve gyarapítja ismereteiket, fejleszti képességeiket és alakítja készségeiket. Az alapfokú és továbbképző évfolyamokon képességeiktől és a szorgalmuktól függően fejleszthetik tánctechnikai, előadói műveltségüket és különféle szakirányú területeken szerezhetnek jártasságot.

A táncművészeti oktatás célja, hogy felkészítse és irányítsa a tehetséges tanulókat a táncművészeti pályára, illetve az amatőr táncéletbe való bekapcsolódásra. A múlt és a jelen hagyományainak és táncművészeti értékeinek megismertetésével és megszerettetésével lehetőséget teremt a tanulók számára életkoruknak megfelelő táncművészeti kultúra és műveltség megszerzésére.

**3. A SZEMÉLYISÉGFEJLESZTÉSSEL KAPCSOLATOS PEDAGÓGIAI FELADATOK**

A művészeti tevékenység magában hordozza a személyiségformálás specifikus lehetőségét, biztosítja a tanulás személyes tapasztalati módját. A tanulók élményszerűen tapasztalhatják meg a tánc művészetének sokszínűségét, valamint azokat a kifejezési formákat, amelyek a táncművészetben megjelennek.

A művészeti nevelés feltárja a művészet megörökítő, átörökítő szerepét, megérteti, hogy az alkotás a legértékesebb emberi alapképesség.

Elsődleges feladat, hogy az intézményben folyó művészeti oktató-nevelő munka közvetlen, nyugodt légkörben történjen. Fontosnak tartjuk a diákok testi-lelki fejlesztését, képességeik, készségeik kibontakoztatását.

Célunk olyan értékrendszerek közvetítése, melyek a táncban, a hagyományos kultúrában megtalálhatóak. Az oktatói tevékenységet a szemléletesség, az aktív cselekvőképesség, önálló munkára való nevelés, differenciáltság jellemezze.

Igyekszünk felkelteni a művészetek iránti érdeklődést.

Feladat a személyiség önfejlesztésének elősegítése, amelynek alapja a tanulók önismeretének gazdagítása, hogy képesek legyenek saját lehetőségeik és korlátaik felismerésére.

**Kiemelt feladataink:**

* Az önismeret, önelfogadás, önértékelés képességének kialakítása, fejlesztése,
* Az alkotókészség, kreativitás fejlesztése
* A kultúrált magatartás és kommunikáció elsajátítása
* Nemzeti értékeinket tiszteletben tartó tanulók nevelése,
* Az érdeklődés felkeltése a kultúra, társadalmi jelenségek és problémák iránt
* Az, hogy a megszerzett ismeretekkel diákjaink boldogulni tudjanak.

**A fejlesztés eszközei:**

* A tánchoz, néptánchoz szükséges alapkészségek fejlesztését tervszerű oktató-nevelő munkával biztosítjuk.
* Önismereti, együttműködési, kommunikációs képességeket fejlesztő gyakorlatokat a tantárgyak anyagába és követelményeibe beépítettük.
* Produkciók létrehozás (vizsgák, versenyek, fesztiválok, iskolai, és egyéb rendezvények)
* A tanulói produkciókról, tanórai tevékenységekről videofelvétel készítése, annak visszanézése, elemzése, értékelése az önértékelés képességnek fejlesztésére,
* Színház- és múzeumlátogatások
* Iskolai és iskolán kívüli kultúrális rendezvényeken való szereplés, illetve a részvétel motiválása (amennyiben a tevékenység hozzájárul a helyi tantervben megfogalmazott követelmények teljesítéséhez)
* Toleráns, nyitott, más népek kultúrája iránt is érdeklődő szemlélet kialakitására törekszünk,
* Életszerű, a mai kor kihívásainak is megfelelő módszereket alkalmazunk,
* Kitartó munkára, rendszerességre, alkotó tevékenységre, önálló gondolkodásra nevelünk.

Az iskolában oktató pedagógusok, szaktanárok a tanítási-tanulási folyamat megszervezése során kiemelten fontosnak tartják a tanulók motiválását, a tanulói aktivitás biztosítását és differenciálását.

**4. A KÖZÖSSÉGFEJLESZTÉSSEL KAPCSOLATOS PEDAGÓGIAI FELADATOK**

A tanuló személyiségfejlesztésére irányuló nevelő és oktató munka egyrészt a tananyagba beépítve, másrészt az oktatók és a tanulók közvetlen, személyes kapcsolata révén valósul meg, illetve a tanulói közösségen keresztül érvényesül.

A közösségben kialakuló értékrend, normák, szabályok, elvárások segítik az egyént a döntésekben, a felelősségvállalásban.

A közösségfejlesztés területén kiemelt feladataink:

* A társas kapcsolatok fontosságának tudatosítása, az együttműködési készség kialakítása
* A tanulói közösség egyéni arculatának kialakítása,
* A közösség hagyományainak megismertetése,
* A közösség tevékenységének megszervezése, összehangolása
* A közösségi tevékenységek iránti igényfelkeltése
* Közösségre jellemző, az összetartozást erősítő erkölcsi, viselkedési normák, formai keretek kialakítása, folytonosságának elősegítése.

A fejlesztés eszközei

* Produkciók létrehozása, bemutatása,
* A szűkebb és tágabb közösség ünnepeinek megtartása, ünnepteremtés,
* Iskolai hagyományok teremtése, megőrzése
* A tágabb társadalmi környezettel való kapcsolat biztosítása
* Nyilvános szereplések alkalmainak megteremtése
* Szülőkkel való aktív kapcsolattartás

**5. A TEHETSÉG, KÉPESSÉG KIBONTAKOZÁSÁT SEGITŐ PEDAGÓGIAI TEVÉKENYSÉG**

A művészeti oktatás alapfeladatai közé tartozik a tehetségek felkutatása, gondozás, kibontakozásuk elősegítése.

A képességek feltárása, a tehetség felismerése folyamatosságot, valamint a pedagógus, a szülő, tanuló együttműködését igénylő feladat.

**A tehetségfejlesztés alkalmazott módjai**:

* Gazdagítás, elmélyítés
* Egyéni fejlesztés, egyéni munkatempó
* Tehetséges növendékek szereplési lehetőségeinek felkutatása, kihasználása
* Gyorsítás, vagy összevont beszámoló

**A tehetségfejlesztés feladatai, eszközei:**

* Az egyéni képességek kibontakoztatása
* Tanórai és tanórán kívüli tehetséggondozás
* Felkészítés önálló nyilvános szereplésre
* Részvétel versenyeken, fesztiválokon, bemutatókon, egyéb rendezvényeken

**6. A PEDAGÓGIAI PROGRAM VÉGREHAJTÁSÁHOZ SZÜKSÉGES NEVELŐ-OKTATÓ MUNKÁT SEGITŐ ESZKÖZÖK ÉS FELSZERELÉSEK JEGYZÉKE**

A Pedagógiai Program végrehajtásához szükséges eszközöket és felszereléseket az alapfokú táncművészeti oktatás tekintetében a vonatkozó jogszabályokban előírtak, valamint a helyi tantervi programunk speciális szükségletei alapján a következőkben határozzuk meg:

1. Helyiségek:

- táncterem: 1db

1. Eszközök felszerelések:

- tükörrel borított falfelület 1 db

- a terem méretének megfelelő

audio készülék 2 db

- CD lejátszó vagy magnó 2 db

- TV, videó és DVD- lejátszó 1 db

- kellékek, jelmezek

 - néptánc

 - szoknya 20 db

 - fiú ing 20 db

 - szoknya + blúz 5 garnitúra

 - táncos cipő 20 pár

 - csizma 20 pár

**7. A SZÜLŐ, A TANULÓ, A PEDAGÓGUS EGYÜTTMŰKÖDÉSÉNEK FORMÁI ÉS TOVÁBBFEJLESZTÉSÉNEK LEHETŐSÉGEI**

Mindkét fél érdeke, hogy ezek a találkozások minél rendszeresebbek, hatékonyabbak legyenek, és a tanuló problémáira közös megoldás szülessen.

**A tanulókkal kapcsolatos feladatok:**

* **s**zaktanári, tanulói, szülői közös tevékenységet igénylő feladatok, programok, szervezése (nyílt tanítási napok, bemutatók, szereplések, gálák),
* a tanulók bevonása az iskolai rendezvényeken való részvételre,
* a tanulói véleménynyilvánítás lehetőségeinek megteremtése,
* a DÖK munkájában való részvétel.

**A szülőkkel kapcsolatos feladatok:**

* a szülői munkaközösség létrehozásának elősegítése,
* az éves munkaterv szerinti fogadóórák, nyílt tanítási napok biztosítása,
* az ellenőrzők folyamatos vezetése,
* a szülői véleménynyilvánítás változatos lehetőségeinek megteremtése,
* tájékoztatás az iskola hosszabb távú célkitűzéseiről, éves programjáról,
* szülők bevonása a művészeti iskola rendezvényeinek látogatására, szervezésébe.

Encs, 2013. március 18.

 ph.

 dr. Besenyei Zoltánné

 igazgató

***A pedagógiai program legitimációja***

 A Pedagógiai Programot az iskola Szülői Szervezete megismerte, véleményezte és elfogadásra javasolta.

Encs, 2013.

 Szülői Szervezet vezetője

 A Pedagógiai Programot a diákokat képviselő tanulók (DÖK) a 2013……

 tartott küldöttgyűlésen megismerték, véleményezési jogukkal éltek.

Encs, 2013.

 …………………………. …………………………

 DÖK elnöke DÖK segítő tanár

3.) A /2013. iktatószámú Pedagógiai Programot (az iskola Helyi Pedagógiai Programját és Helyi Tantervét) a nevelőtestület - a kiegészítésekkel együtt megismerte - az abban foglaltakkal egyetértett és 100%-os igenlő szavazattal elfogadta.

Encs, 2013.

 ………………………….

 Nevelőtestület képviseletében

6.) Az Intézmény fenntartója az Egri Főegyházmegye 2013. megtartott ülésén megtárgyalta

és /2013. ( ) számú határozatával jóváhagyta.

 PH ……………………………………..…..

 Fenntartó képviseletében